ბოლნისის სიონის 494 წ. საამშენებლო წარწერა დავით ეპისკოპოსისა
source date: 494 AD
availability: დოკუმენტი ვრცელდება Creative Commons Attribution-NonCommercial-ShareAlike 3.0 ლიცენზიით. (http://creativecommons.org/licenses/by-nc-sa/3.0/)

[...] ნოდარ შოშიაშვილი, ქართული წარწერების კორპუსი, ლაპიდარული წარწერები, 64-66

[...] კორნელი დანელია, ზურაბ სარჯველაძე, ქართული პალეოგრაფია, 7-16

[...] ლევან მუსხელიშვილი, ბოლნისი, 325-326

[...] Н. Г. Чубинашвили, Болнисский сион, 68-69

[...] შალვა ამირანაშვილი, ქართული ხელოვნების ისტორია, 140

[...] ილია აბულაძე, ქართლი წერის ნიმუშები, 2-3

[...] ქართული ენის ისტორიული ქრესტომათია

[...] M. Tarchnišvili, Les récentes découverstes épigraphiques et litteraires en géorgien, 249-250

[...] საქართველოს სახელმწიფო მუზეუმის ქართული ეპიგრაფიკული ძეგლების კატალოგი, 1, 23-24

[...] I. Molitor MIA CSCO, 1,9

[...] შალვა ამირანაშვილი, ბოლნისის ტაძრის აგების თარიღის დაზუსტებისათვის, 4

[...] გიორგი წერეთელი, უძველესი ქართული წარწერები პალესტინიდან

[...] კორნელი კეკელიძე, ბოლნისის ტაძრის წარწერების ინტერპრეტაციისათვის, 418-419

[...] კორნელი კეკელიძე, ქართული ლიტერატურის ისტორია

[...] D. Lang. The Georgian

[...] ალ. გამყრელიძე, ქართული დამწერლობის უძველესი ნიმუშები, 14, 20

[...] Ш. В. Дзидзигури, Грузинский язык, Краткий обзор, 8-9

[...] შოთა ძიძიგური, ქართული ენის თავგადასავალი, 16-17

[...] ილია აბულაძე, ქართლი წერის ნიმუშები, პალეოგრაფიული ალბომი, 6-7

[...] ვალერი სილოგავა, ეპიგრაფიკული ეტიუდები, 86-87

[...] აკაკი შანიძე, ბოლნისის წარწერები, 30

[...] რამაზ პატარიძე, ბოლნისის ტაძრის სამშენებლო წარწერები, 140-159

[...] ბ. მჭედლიშვილი, ბოლნისის სიონის დათარიღებისათვის, 100-114

[...] ე. მაჭავარიანი ბოლნისის სიონის საამშენებლო წარწერა

[...] გურამ ყიფიანი, ბოლნისის სიონის უძველესი წარწერა, 666-675

შეწევნითა წმიდისა სამების აჲთა ოც წლისა პეროზ მეფისა ზე ვიწყე შენებაჲ ამის ეკ ლესიაჲსაჲ და ათხუთმეტ წლისა შემდგომად განვასრულე ვინ აქა შინა თაჳყანისხცეს ღმერთმან შეიწ ყალენ და ვინ ამის მაშენებელსა დავით ეპისკოპოსსა ხულოცოს იგიცა ღმერთმან შეიწყალენ იყავნ იყავნ

წმინდა სამების შეწევნით, პეროზ მეფის გამეფებიდან მეოცე წელს დავიწყე ამ ეკლესიის შენება და თხუთმეტი წლის შემდგომ დავასრულე. ვინც აქ თაყვანისცეს, იგი შეიწყალოს ღმერთმა და ვინც ამ ეკლესიის მაშენებლის, დავით ეპისკოპოსისთვის, ილოცოს, ისიც შეიწყალოს ღმერთმა, ამინ, ამინ.

ნოდარ შოშიაშვილის ქართული წარწერების კორპუსის მიხედვით #2. წარწერას განკვეთილობის ნიშნები არ ახლავს. სიტყვები ერთმანეთისაგან არ არის დაცილებული. ქარაგმის ნიშნად გამოყენებულია საშუალო ზომის სწორი, განივი ხაზი (გვხვდება ორჯერ: მე-3 და მე-4 სტრიქონებში სიტყვაზე ღ~ნ - ღ(მერთმა)ნ. წარწერა პალეოგრაფიული თვალსაზრისით ფრიად არქაულია: თავშეკრულია Ⴁ, Ⴗ და Ⴣ გრაფემები. შ ერთ შემთხვევაშია თავშეკრული (შეიწყალენ - მე-3 სტრიქონში). ენობრივი თვალსაზრისით საინტერესოა ხანმეტი ზმნური ფორმები: თაჳყანისხცეს და ხულოცოს. წარწერის დათარიღება სხვა მკვლევრებთან: 1) V საუკუნის II ნახევარი - ლევან მუსხელიშვილი; 2) 502/3 წლები - პავლე ინგოროყვა, აკაკი შანიძე (მეორე წაკითხვა); 3) 493/494 წლები - გიორგი ჩუბინაშვილი, ილია აბულაძე, ა. ბაქრაძე, შოთა ძიძიგური, აკაკი შანიძე (პირველი წაკითხვა); 4) 493 წელი - შალვა ამირანაშვილი, კორნელი კეკელიძე; 5) 477 წელი - შალვა ამირანაშვილი (პირველი წაკითხვა); 6) 492 წელი - ალექსანდრე გამყრელძე.